CELEX: 62012CB0324
Language: el
Date: 2013-03-21 00:00:00
Title: Υπόθεση C-324/12: Διάταξη του Δικαστηρίου (τρίτο τμήμα) της 21ης Μαρτίου 2013 [αίτηση του Handelsgericht Wien (Αυστρία) για την έκδοση προδικαστικής αποφάσεως] — Novontech-Zala kft κατά LOGICDATA Electronic & Software Entwicklungs GmbH [Άρθρο 99 του Κανονισμού Διαδικασίας — Δικαστική συνεργασία σε αστικές υποθέσεις — Κανονισμός (ΕΚ) αριθ. 1896/2006 — Ευρωπαϊκή διαδικασία διαταγής πληρωμής — Εκπρόθεσμη δήλωση αντιρρήσεων — Άρθρο 20 — Επανεξέταση σε εξαιρετικές περιστάσεις — Απουσία «εκτάκτων» ή «εξαιρετικών» περιστάσεων]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/45
            
         Διάταξη του Δικαστηρίου (τρίτο τμήμα) της 21ης Μαρτίου 2013 [αίτηση του Handelsgericht Wien (Αυστρία) για την έκδοση προδικαστικής αποφάσεως] — Novontech-Zala kft κατά LOGICDATA Electronic & Software Entwicklungs GmbH
   (Υπόθεση C-324/12) (1)
   
   (Άρθρο 99 του Κανονισμού Διαδικασίας - Δικαστική συνεργασία σε αστικές υποθέσεις - Κανονισμός (ΕΚ) αριθ. 1896/2006 - Ευρωπαϊκή διαδικασία διαταγής πληρωμής - Εκπρόθεσμη δήλωση αντιρρήσεων - Άρθρο 20 - Επανεξέταση σε εξαιρετικές περιστάσεις - Απουσία «εκτάκτων» ή «εξαιρετικών» περιστάσεων)
   2013/C 225/78
   Γλώσσα διαδικασίας: η γερμανική
   
      Αιτούν δικαστήριο
   
   Handelsgericht Wien
   
      Διάδικοι στην υπόθεση της κύριας δίκης
   
   
      Εκκαλούσα: Novontech-Zala kft
   
      Εφεσίβλητη: LOGICDATA Electronic & Software Entwicklungs GmbH
   
      Αντικείμενο
   
   Αίτηση προδικαστικής αποφάσεως — Handelsgericht Wien — Ερμηνεία του άρθρου 20, παράγραφος 1, στοιχείο β', και παράγραφος 2, του κανονισμού (ΕΚ) 1896/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τη θέσπιση διαδικασίας ευρωπαϊκής διαταγής πληρωμής (ΕΕ L 399, σ. 1) — Δήλωση αντιρρήσεων κατά ευρωπαϊκής διαταγής πληρωμής που υποβλήθηκε εκπροθέσμως λόγω παραλείψεως του συνηγόρου του οικείου διαδίκου — Ενδεχόμενη ύπαρξη ανωτέρας βίας ή έκτακτης περιπτώσεως
   
      Διατακτικό
   
   Η μη τήρηση προθεσμίας για υποβολή δηλώσεως αντιρρήσεων κατά ευρωπαϊκής διαταγής πληρωμής εξαιτίας υπαίτιας συμπεριφοράς του εκπροσώπου του καθού δεν δικαιολογεί την επανεξέταση της διαταγής αυτής πληρωμής, εφόσον η μη τήρηση αυτή της προθεσμίας δεν αποτελεί ούτε έκτακτη περίσταση κατά την έννοια του άρθρου 20, παράγραφος 1, στοιχείο β', του κανονισμού (ΕΚ) 1896/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τη θέσπιση διαδικασίας ευρωπαϊκής διαταγής πληρωμής, ούτε εξαιρετική περίσταση κατά την έννοια της παραγράφου 2 του ίδιου άρθρου.
   
      (1)  ΕΕ C 303 της 6.10.2012.